Valtioneuvoston asetus talousosaamisen neuvottelukunnasta

Pääasiallinen sisältö

Esityksessä ehdotetaan, että taloudenhallinnan neuvottelukunnan nimi muutetaan talousosaamisen neuvottelukunnaksi ja että asetuksen käsitteistö yhtenäistetään ja muutetaan vastaamaan nykyaikaista käsitteistöä. Neuvottelukunnan tehtäviin lisättäisiin talousosaamisen strategian toteutumisen seuranta ja suositusten antaminen strategian kehittämiseksi.

Muut tehtävät sekä kokoonpanoa ja toimikautta koskevat säännökset säilyvät entisellään. Esityksessä ehdotetaan edellä mainittujen muutosten toteuttamiseksi, että annetaan uusi valtioneuvoston asetus talousosaamisen neuvottelukunnasta ja voimassa oleva valtioneuvoston asetus taloudenhallinnan neuvottelukunnasta (267/2019) kumotaan.

Muutoksesta ei aiheudu valtiontaloudellisia tai muitakaan taloudellisia vaikutuksia.

Talous- ja velkaneuvonnasta annetun (813/2017) 3§:n 1 momentin mukaan oikeusministeriön yhteydessä voi toimia taloustietämyksen kehittämistä ja eri toimijoiden yhteystyön edistämistä varten valtioneuvoston asettama neuvottelukunta. Pykälän 2 momentin mukaan tarkemmat säännökset neuvottelukunnan nimestä, tehtävistä, asettamisesta, jäsenistä ja toiminnan järjestämisestä annetaan valtioneuvoston asetuksella.

# Asian valmistelu

Asetus on valmisteltu oikeusministeriössä virkatyönä. Valmistelun aikana on kuultu….

# Nykytila ja keskeiset ehdotukset

Voimassa olevan asetuksen mukaan neuvottelukunnan nimi on taloudenhallinnan neuvottelukunta. Käsitettä taloudenhallinta on käytetty myös neuvottelukunnan tehtävien kuvauksessa. Sen tehtävänä on esimerkiksi taloudenhallintaa koskevan tietämyksen, kasvatuksen ja tutkimuksen kehittäminen.

Viime vuosina yksityishenkilön talouteen liittyvä käsitteistö on kehittynyt ja on alettu puhua aiempaa useammin talousosaamisesta taloudenhallinnan sijasta. Suomen Pankki on laatinut kansallisen talousosaamisen strategian, jota toteuttamaan oikeusministeriöön on perustettu talousosaamisen toiminto. Tästä syystä on tarpeen nykyaikaistaa ja yhtenäistää käsitteistöä myös asetuksessa.

Talousosaamisen strategian täytäntöönpano on uusi toiminto talousosaamisen alalla, ja sen toteuttamiseen osallistuu laaja verkosto eri viranomaisia, yrityksiä, tutkijoita ja kolmannen sektorin toimijoita. Toiminnan koordinoinnista ja toiminnan suunnittelusta vastaa oikeusministeriön talousosaamisen toiminto yhteystyössä Suomen Pankin talousosaamiskeskuksen kanssa. Esityksessä ehdotetaan, että neuvottelukunnan roolin selkeyttämiseksi sen tehtäviin lisätään talousosaamisen strategian toteutumisen seuranta. Neuvottelukunta voisi myös tarvittaessa antaa strategian kehittämistä koskevia suosituksia.

# Pääasialliset vaikutukset

Esityksen johdosta neuvottelukuntaa koskeva käsitteistö yhtenäistyy ja nykyaikaistuu sekä neuvottelukunnan rooli selkeytyy. Esityksellä ei ole taloudellisia vaikutuksia.

Neuvottelukunnan tehtäviä, toimikautta ja kokoonpanoa koskevat säännökset eivät muuttuisi.

# Lausuntopalaute

Lausuntopalautteen mukaan ….

# Säännöskohtaiset perustelut

1 § Talousosaamisen neuvottelukunta

Esityksessä ehdotetaan, että neuvottelukunnan nimi on taloudenhallinnan neuvottelukunnan sijasta talousosaamisen neuvottelukunta. Muilta osin pykälä vastaa voimassa olevan asetuksen 1 pykälää.

2 § Neuvottelukunnan tehtävät

Esityksessä ehdotetaan sanamuodon muuttamista siten, että taloudenhallinta korvataan käsitteellä talousosaaminen. Lisäksi pykälään ehdotetaan lisättäväksi uusi 3 kohta, jonka mukaan neuvottelukunnan tehtävänä olisi talousosaamisen strategian toteutumisen seuranta sekä tarvittaessa suositusten antaminen strategian kehittämiseksi. Samalla voimassa oleva 3 kohta siirtyisi 4 kohdaksi.

Muilta osin neuvottelukunnan tehtävät säilyisivät entisellään.

3 § Neuvottelukunnan asettaminen ja jäsenet

Pykälä on saman sisältöinen kuin voimassa olevan asetuksen 3 §. Pykälän 1 momentissa oleva viittaus taloudenhallintaan korvattaisiin kuitenkin käsitteellä talousosaaminen.

4 § Toiminnan järjestäminen

Pykälä vastaa voimassaolevan asetuksen 4 §: ää eikä siihen ehdoteta tehtäväksi muutoksia.

# Voimaantulo

Asetus tulisi voimaan mahdollisimman pian.

Samalla kumottaisiin voimassa oleva asetus.

# Esitys

Esitetään, että valtioneuvosto antaa asetuksen talousosaamisen neuvottelukunnasta.